अंडर-16 19 बालक और बालिका टीमें बनाई जाएंगी, इन टीमों के लिए 50-50 क्रिकेटरों का होगा चयन
बीसीए से मदद लेगी सरकार
टूटने से पहले चमकेगा स्टेडियम
नौ जनवरी को बिहार की मान्यता पर चर्चा
बीसीसीआई सचिव चाहते हैं जल्द से जल्द हो क्रिकेट : केवीपी रॉव
क्रिकेट बहाली पर मोइनुल हक स्टेडियम में बीसीसीआई राज्य सरकार के बीच 4 घंटे तक चर्चा
क्रिकेट पर फैसला ऑन स्पॉट
मोइनुल हक स्टेडियम में होगी दर्शक दीर्घा पैवेलियन की मरम्मत, फ्लडलाइट भी लगेगी
स्टेडियम में पिच निर्माण के लिए एडहॉक कमेटी को जो मदद चाहिए उपलब्ध कराएगी
अपने स्तर से राज्य भर से 50-50 क्रिकेटरों का चयन करेगी, इसके लिए खेल विभाग विज्ञापन निकालेगा
खिलाड़ियों को 3 ग्रुपों में बांट कर बीसीसीआई कराएगा मैच, फिर बनेगी बिहार टीम
मार्च में एसोसिएट टूर्नामेंट का आयोजन बीसीसीआई करेगा, बिहार की टीमें हिस्सा लेंगी
राज्यमें क्रिकेट बहाली को लेकर कला, संस्कृति एवं युवा विभाग के मंत्री रामचंद्र राम मंगलवार को एक्शन में दिखे। दोपहर 12 बजे बीसीसीआई के अधिकारियों से अपने कार्यालय में मिलने के बाद क्रिकेट की बाधाओं को दूर करने के लिए उनके साथ मोइनुल हक स्टेडियम निकल पड़े, जहां पर क्रिकेट को लेकर कई फैसले ऑन स्पॉट निपटाया।
करीब चार घंटे तक चली चर्चा में खेलमंत्री ने जहां बीसीसीआई के अधिकारियों से राज्य में क्रिकेट बहाली अब तक नहीं होने का कारण जाना, वहीं क्रिकेट शुरू करने के लिए सरकार क्या-क्या कदम उठाए, इस पर भी चर्चा की। इस दौरान बिहार में क्रिकेट बहाली के लिए गठित तदर्थ समिति के सदस्य केवीपी राव और पूर्वी क्षेत्र के पिच क्यूरेटर आशीष भौमिक ने खेलमंत्री के सामने पिच निर्माण से लेकर स्टेडियम की कायाकल्प तक, जो मांगे रखीं मंत्री ने उससे संबंधित अधिकारियों को स्टेडियम बुला कर जल्द से जल्द पूरा करने का आदेश भी दिया।
क्रिकेटअगर शुरू नहीं हुआ, तो करूंगा आंदोलन
बोर्डअधिकारियों से खेलमंत्री ने कहा कि राज्य में क्रिकेट बहाली के लिए सरकार हर संभव मदद करने को तैयार हैं, लेकिन बोर्ड इसके बाद फिर से अपना कदम पीछे की ओर खींचता है, तो मैं धरने पर बैठ जाऊंगा। उन्होंने कहा कि राज्य के युवा क्रिकेटर पिछले 15 वर्षों से पीड़ित हैं। बीसीसीआई ने नए राज्यों को मान्यता दे दी है, लेकिन बिहार के साथ भेदभाव कर रहा।
मोइनुल हक स्टेडियम में क्रिकेट बहाली पर चर्चा करते खेलमंत्री शिवचंद्र राम। साथ में बिहार एडहॉक कमेटी के सदस्य केवीपी राव, पिच क्यूरेटर आशीष भौमिक, खेल निदेशक अरविंद ठाकुर, एडीजी अरविंद पांडेय अन्य।
खेल विभाग चाहता है कि बिहार क्रिकेट संघ उनकी मदद करे। विभाग ने बीसीए सचिव रविशंकर प्रसाद सिंह से बीसीसीआई की ओर से दिए गए उपकरण मुहैया करने की मांग की है।
मोइनुल हक स्टेडियम का दोबारा निर्माण करने के लिए खेल विभाग द्वारा डीपीआर बना ली गई है। मंत्री ने नवविर्माण के लिए भवन निर्माण के जूनियर इंजीनियर को बुला कर निर्देश दिया।
चयन में सीके नायडू खिलाड़ियों को मिलेगी प्राथमिकता
बिहारटीम के चयन में विद्यालय क्रिकेट टूर्नामेंट सीके नायडू और विनू मांकड खेलनेवाले खिलाड़ियों को प्राथमिकता दी जाएगी। हाल ही में राष्ट्रीय विद्यालय क्रिकेट में बिहार की टीम ने कांस्य पदक जीता है, जिससे इस टीम के खिलाड़ियों की दावेदारी मजबूत हुई है। सरकार भी इनके पक्ष में हैं।
नौ जनवरी को बिहार में क्रिकेट को लेकर अहम बैठक होगी, जिसमें बिहार क्रिकेट की मान्यता पर चर्चा होगी। इस बैठक में बीसीसीआई क्रिकेट ऑपरेशन के जीएम र|ाकर शेïट्टी हिस्सा लेंगे। मंगलवार को खेलमंत्री ने उनसे बात कर यह तिथि तय की है। इसके अलावा बिहार क्रिकेट संघ के अध्यक्ष अब्दुल बारी सिद्दीकी भी हिस्सा लेंगे। इसी दिन बिहार में चयन शिविर की तारीखों की घोषणा भी हो सकती है।
पटना| बिहारमें क्रिकेट बहाली के लिए बनाई गई एडहॉक कमेटी के सदस्य केवीपी राव ने बताया कि भारतीय क्रिकेट कंट्रोल बोर्ड के सचिव अनुराग ठाकुर यहां पर जल्द से जल्द क्रिकेट मैच कराना चाहते हैं। उनके आदेश पर ही आनन-फानन में काम किया जा रहा है। उन्होंने मदद के लिए बिहार सरकार को धन्यवाद दिया। केवीपी रॉव ने बताया कि बीसीसीआई यहां जनवरी में ही मैच कराना चाहता है, ऐसा नहीं होने पर मार्च में मैच कराया जाएगा, क्योंकि फरवरी में स्कूलों में परीक्षा होने के कारण मैच नहीं होता है।
hin_Deva hin_Deva hin_Deva awa_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva awa_Deva hin_Deva hin_Deva